જમીનની શોધ કરતાં કરતાં ઓઢવ વિસ્તાર તરફ પધાર્યા. આ ઓઢવ વિસ્તારમાં જ જાણે મહારાજને બિરાજમાન થઈ, પોતાના સિધ્ધાંતોના પ્રવર્તન માટેના અવિચળ ખૂંટ ખોડવા ન હોય એવું અનુભવાયું. જોગાનુજોગ આ ઓઢવ વિસ્તારમાં જ ગુરુવર્ય પ.બૂ.બાપજીના અતિકૃપાવંત પાત્ર એવા પ.ભ. પુરુષોત્તમભાઈ રામાણીની સોસાયટીની સ્કીમ મુકાયેલી હતી. ગુરુવચને કુરબાન થઈ જનારને માત્ર ઇશારો પૂરતો છે. તે મુજબ ગુરુવર્ય પ.પૂ.બાપજીએ માત્ર મંદિર માટે જમીન આપવા અંગે રુચિ જણાવી. ત્યારે તેઓએ ઘનશ્યામનગર નામની એમની સોસાયટીની બાજુમાં મંદિર માટે ૧૫૦૦ વાર જમીનનો પ્લોટ ફાળવી આપ્યો.